ශ්‍රී ලංකා යුද හමුදාවේ 20වැනි හමුදාපතිවරයා ලෙස ලුතිනන් ජෙනරාල් ආර්.එම්. දයා රත්නායක මහතා අද (01) එම ධුරයේ වැඩ භාර ගනී.දෙවන ලුතිනන්වරයකු ලෙස අධිකාරිය ලැබූ අවදියේ සිටම යුද සංග්‍රාමයේ අභීතව නියැළුනු ‍ලුතිනන් ජෙනරාල් දයා රත්නායක නැඟෙනහිර 23 වන පාබල සේනාංකයේ සේනාධිපති ලෙස පත්වීමත් සමඟ කොටි ත්‍රස්තවාදයේ නැඟෙනහිර බල‍කොටු සුණු විසුණු කිරීම මෙහෙයුම මෙහෙයවමින් මාවිල්ආරු සොරොව්ව නැවත හමුදාව අතට පත් කර ගැනීමේ සිට තොප්පිගල අවසන් මෙහෙයුම දක්වා ජීවිත පරිත්‍යාගයෙන් සටන් මෙහෙයවූ අභීත සෙන්පතියෙකි.ලුතිනන් ජෙ‍නරාල් දයා රත්නායක වසර ගණනාවක් තිස්සේ යුද්ධයට කැපවී රට වෙනුවෙන් කළ උදාර මෙහෙයට ගෞරව කරනු පිණිස පදක්කම් 20කින් පිදුම් ලබා තිබේ.ඒ අතරින් වීරවික්‍රම විභූෂණ, රණ වික්‍රම, රණශූර උත්තම සේවා සහ දේශපුත්‍ර පදක්කම් සුවිශේෂී වෙයි.